Guèrra de la Faissa d'Agacher
La Guèrra de la Faissa d'Agacher se debanèt dau 14 au 30 de decembre de 1985 entre Burkina Faso e Mali. L'enjòc èra la region de la Faissa d'Agacher onte la frontiera entre lei dos país èra mau definida e qu'èra sospichada de tenir de ressorsas naturalas importantas. La question dau partiment d'aquela region aviá ja entraïnat d'escaramochas en 1974. La situacion se transformèt en guèrra dubèrta en decembre de 1985 quand lo govèrn burkinabe mandèt de foncionaris per recensar la populacion dins lei zonas contestadas. Lo 25 de decembre, lei fòrças malianas mandèron una tièra de contraofensivas còntra de vilatges ocupats per l'armada de Burkina Faso. Lei militars burkinabes resistiguèron mai deguèron faciar de pèrdas importantas fins a la signatura d'una trèva lo 30 de decembre. Per la seguida, la resolucion foguèt fisada a la Cort Internacionala de Justiciá que decidiguèt d'organizar un partiment de la region contestada.